|  |  |
| --- | --- |
| PäästeametPõhja päästekeskuspohja@rescue.ee  |  25.04.2024 nr 5-1/6/2023-6 |

**Laagri alevik Metsa tn 20a katastriüksuse ja lähiala detailplaneeringu esitamine kooskõlastamiseks**

Saue Vallavalitsus edastab kooskõlastamiseks menetluses oleva Saue vallas Laagri alevikus Metsa tn 20a katastriüksuse detailplaneeringu (koostaja Paasik OÜ, töö nr 0123). Saue Vallavalitsus algatas 16.08.2023. aasta korraldusega nr 769 Laagri alevikus Metsa tn 20a (72701:005:0673, suurusega 6252 m², üldkasutatav maa 100%) katastriüksuse ja lähiala detailplaneeringu.

Detailplaneeringu koostamise eesmärk on jagada Metsa tn 20a katastriüksus elamu- ja
sotsiaalmaa sihtotstarbega kruntideks. Elamumaa krundile, mis jääb Veski tänava äärde,
planeeritakse ehitusõigus üksikelamu ja abihoone ehitamiseks ning Metsa tänava äärde jäävale
maa-alale kavandatakse avalikult kasutatav sotsiaalmaa krunt, millele planeeritakse piirkonna
elanikele harjumuspärase liikumistee tagamiseks (Metsa ja Veski tänava vahele) läbipääs. Lisaks
määratakse detailplaneeringuga üldised maakasutuse tingimused, heakorrastuse, haljastuse,
juurdepääsude ja tehnovõrkude põhimõttelised lahendused.

Metsa tn 20a katastriüksus asub Saue vallas Laagri alevikus. Planeeringuala jääb Veski tänava,
Metsa tänava ja Möldre tee vahelisele maa-alale. Kagust piirneb katastriüksus Tuulemurru tänav
L4 transpordimaaga, läänest hoonestatud elamumaaga ja üldkasutava maaga. Lisaks asuvad
planeeringuala põhja- ja idaküljel tootmismaad. Planeeringuala vahetuslähedusse jäävad
hoonestatud elamumaad. Maa-ala on kaetud kõrghaljastusega. Metsa tn 20a katastriüksus on
hoonestamata. Katastriüksusel asub sideehitis, maagaasitorustik, elektrimaakaabelliin, vee- ja
kanalisatsioonitorustik ning veehaarde sanitaarkaitseala. Planeeritava maa-ala suuruseks on ca
0,6 ha.

Edastame Paasik OÜ koostatud detailplaneeringu materjalid kooskõlastamiseks.

Lugupidamisega

(allkirjastatud digitaalselt)

Aive Mikk

planeeringute spetsialist

Lisa: 1) detailplaneeringu materjalid

Aive Mikk

+372 5270 869 aive.mikk@sauevald.ee